కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
చివరి వన్డే విశాఖలోనే.. అనుమానాలు అక్కర్లేదు!
పిచ్ బాగోలేదని వార్తలు వచ్చిన నేపథ్యంలో ఐదో వన్డేను వైజాగ్‌లో నిర్వహించే విషయమై అనుమానాలు వ్యక్తం కాాగా, పిచ్ బాగానే ఉందని క్యూరేటర్ చెప్పారు.
TNN | Updated:
Oct 20, 2016, 01:01PM IST
చివరి వన్డే విశాఖలోనే.. అనుమానాలు అక్కర్లేదు!
పిచ్ బాగోలేకపోవడంతో భారత్, న్యూజిలాండ్ జట్ల మధ్య జరగనున్న చివరి వన్డే మ్యాచ్&zwnj; విశాఖపట్నం నుంచి తరలిపోనుందనే వార్తలు వచ్చిన నేపథ్యంలో.. మ్యాచ్ ఇక్కడే జరగనుందని ఆంధ్ర క్రికెట్ అసోసియేషన్ కార్యదర్శి గోకరాజు గంగరాజు స్పష్టం చేశారు. వన్డే మ్యాచ్ నిర్వహణకు పిచ్ ఉందని బీసీసీఐ క్యురేటర్ నివేదిక ఇచ్చారు. ఇటీవల కురిసిన వర్షాలకు వైఎస్ రాజశేఖర రెడ్డి ఏసీఏ-వీడీసీఏ స్టేడియంలో పిచ్ దెబ్బతిన్నది. దీంతో పిచ్&zwnj;ను పరిశీలించేందుకు క్యురేటర్&zwnj;ను పంపాలని ఆంధ్ర క్రికెట్ సంఘం బీసీసీఐకి విన్నవించింది. ఏసీఏ అభ్యర్థన మేరకు బీసీసీఐ క్యురేటర్ శ్రీరామ్ కస్తూరి రంగన్&zwnj;ను పంపింది. విశాఖపట్నం వచ్చి పిచ్&zwnj;ను తనిఖీ చేసిన ఆయన సంతృప్తిని వ్యక్తం చేశారు. హెవీ రోలర్ వాడాలని సలహా ఇచ్చారు. మైదానంలో నాలుగు నెలల కిందటే కొత్త పిచ్&zwnj;ను వేశామని, గత రెండు నెలలుగా భారీ వర్షాలు కురవడంతోపాటు సరిపడా వెలుతురు లేదని బీసీసీఐ ఉపాధ్యక్షుడు కూడా అయిన గోకరాజు రంగరాజు తెలిపారు. వన్డే మ్యాచ్ గురించి ఎలాంటి ఇబ్బందులు లేవని, వచ్చే నెలలో ఇంగ్లండ్&zwnj;తో జరగనున్న టెస్టు మ్యాచ్ గురించే కాస్త ఇబ్బంది ఉందని ఆయన తెలిపారు.
ఇటీవల ఈ స్టేడియంలో అస్సాం, రాజస్థాన్ జట్ల మధ్య జరిగిన రంజీ ట్రోఫీ సన్నాహక మ్యాచ్&zwnj; నిర్వహించారు. ఆట మూడో రోజు ఏకంగా 17 వికెట్లు పడటంతో ఈ పిచ్&zwnj;పై అనుమానాలు వ్యక్తమయ్యాయి. పిచ్ చిత్తడిగా ఉండటం వల్ల బ్యాట్స్&zwnj;మన్ బంతులను ఎదర్కోడానికి తీవ్రంగా ఇబ్బంది పడ్డారు. ఆ మ్యాచ్&zwnj;లో పిచ్&zwnj;పై కొన్ని బంతులు చాలా తక్కువ ఎత్తులో దూసుకు రావడంతో అస్సాం కోచ్ సునీల్ జోషి ఈ విషయమై ఫిర్యాదు చేశారు. నిజానికి ఈ పిచ్&zwnj;ను భారత్, న్యూజిలాండ్ వన్డే కోసం తయారుచేశారని, కానీ తమ మ్యాచ్&zwnj;లో పిచ్ స్వభావం బయటపడిందని ఆయన వెల్లడించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.